laion/Wikipedia-Exotic huggingface dataset:
דמיטרי פילוסופוב

דמיטרי ולדימירוביץ' פילוסופוב (ברוסית: Дми́трий Влади́мирович Филосо́фов ‏: 7 באפריל 1872 - 4 באוגוסט 1940) היה סופר ומבקר פוליטי, מבקר ספרות רוסי. ידוע בתפקידו בין המשפיעים בכתב העת האמנותי בתחילת המאה ה-20 Mir Iskusstva יחד עם שניים מחבריו הקרובים ביותר ובעלי בריתו דמיטרי מרז'קובסקי וזיניידה גיפיוס. בעקבות המהפכה הבולשביקית היגר לפולין. בנם של הפמיניסטית והפילנתרופית אנה פילוסופובה וולדימיר דמיטרייביץ' פילוסופוב, פקיד רב עוצמה במשרד המלחמה וההגנה, דמיטרי פילוסופוב התחנך תחילה בבית הספר הפרטי קארל מאי (שם פגש לראשונה את אלכסנדר בנואה וקונסטנטין סומוב), ולאחר מכן באוניברסיטת סנט פטרבורג, כשלמד משפטים. אחרי כמה שנים שהיה באירופה הוא התחיל לעבוד כעיתונאי, וכתב עבור סברני ווסטניק ואובראזובניה. עם הקמת כתב העת האמנותי "מיר איסקוסטבה", פילוסופוב הפך לעורך - תחילה ערך את מדור הביקורת הספרותית. בתקופה זו החלה ידידותו הקרובה עם דמיטרי מרז'קובסקי וזיניידה גיפיוס. עד מהרה הוא הצטרף אליהם כדי להקים את "טרוייברטסטבו", קבוצה מעין דתית שטענה כי שאפה לשנות את הערכים הנוצריים על פי תפיסות חדשות ומודרניסטיות. יחד עם מרז'קובסקי הוא היה מיוזמיה ומארגניה של החברה הדתית-פילוסופית, אחר כך יזם את המגזין "נובי פוט", שאותו ערך ב-1904, השנה היחידה לקיומו. בשנים 1906–1908 בילה עם מרז'קובסקי בפריז; כשחזר ברוסיה הוא המשיך לכתוב, ותרם בין היתר לסלובו ולרוסקאיה מיסל. כשהוא שותף לעוינותו של מרז'לובסקי כלפי רוסיה הבולשביסטית, בדצמבר 1919 הוא ברח מהמדינה אך סירב ללכת בעקבות בני הזוג לפריז. במקום זאת, יחד עם בוריס סבינקוב, בחר פילוסופוב להישאר בוורשה כדי להתחיל לעבוד על הרפורמה של הצבא הלבן בשטח פולין. הוא היה מתאם של הוועדה המדינית הרוסית, מראשי האיגוד העממי להגנת המולדת והחירות, והיועץ של יוזף פילסודסקי. כשהוא בחר להישאר בפולין, הוא ביקר מדי פעם בפריז וערך מספר עיתוני מהגרים רוסיים, כמו סבובודה (חופש, 1920–1921), זא סבובודו (1921–1932), ואחרים. דמיטרי פילוסופוב נפטר באוטבוצק ליד ורשה ב-4 באוגוסט 1940 ונקבר בבית הקברות האורתודוקסי בוורשה. מדיה וקבצים בנושא דמיטרי פילוסופוב בוויקישיתוף "Dmitry Filosofov" Dmitry Sergeyevich Merezhkovsky Summary. (באנגלית)
הצבא המלכותי של בהוטן

הצבא המלכותי של בהוטן (בדזונגקה: བསྟན་སྲུང་དམག་སྡེ་), הוא שם כולל לשלושה ענפים שיחד מרכיבים את הכוחות המזוינים של בהוטן הם מחולקים לצבא, משמר המלך והמשטרה (בעלת עצמאות חלקית). לבהוטן אין חיל אוויר, אך הצבא מחזיק ביחידה לסיוע אווירי. לבהוטן אין חיל ים מפני שאין לזו מוצא ים. החל משנת 2005 בראש הצבא עומד באטו טשרינג. הכוחות אחראיים להגנת ושלמות של בהוטן. המלך הוא המפקד העליון. בהוטן נתמכת ביטחונית על ידי הכוחות המזוינים של הודו, שזו ערבה לביטחונה וליחסי החוץ שלה, ומקבל ממנה ציוד אימוני וגם הגנה. בעיקר מפיקוד האוויר המזרחי של הודו המספק הגנה אווירית וסיוע מוטס בשעת הצורך. כלל כוח האדם בצבא מוערך ב-9,000 איש, לרשותו עומד כ-30 מרגמות 81 מ"מ, יותר מ-20 נגמ"שי BTR-60 ושני מסוקים. רוב הציוד מסופק דרך הודו. בשנים 2003 – 2004 הצבא היה מעורב במבצע הכול נקי, לדיכוי מרד בדרום המדינה בסיוע של הודו. הכוחות המזוינים של הודו חיל האוויר ההודי אתר האינטרנט הרשמי של הצבא המלכותי של בהוטן 2021 Bhutan Military Strength, www.globalfirepower.com
אליוט לסטר

אליוט לסטר (באנגלית: Elliott Lester) הוא במאי קולנוע וטלוויזיה בריטי הידוע בעיקר בזכות בימוי הסרט "בליץ" (2011). הסרט הראשון אותו ביים היה "אהבה היא סם" (2006), וסרטו האחרון, "טיסה 112", יצא לאקרנים ב-4 באפריל 2017. בין היתר, ביים מספר וידאו קליפים עבור אמנים כדוגמת סלינה גומז ואבריל לאבין. סרטו הראשון, "אהבה היא שם", עלה לאקרנים בשנת 2006. ב-2011 הוא ביים את מותחן הפשע "בליץ" לפי תסריט מאת ניית'ן פארקר, בכיכובם של ג'ייסון סטיית'האם ופאדי קונסידיין. בשנת 2014, לסטר ביים את סרט הדרמה של HBO, "הזמיר", בכיכובו של דייוויד אוילאו. לסטר ביים סרט מותחן דרמה בשם, "טיסה 112", לפי תסריט של חוויאר גולון, שבו כיכב ארנולד שוורצנגר. הסרט יצא לאקרנים ב-2017. 2006: "אהבה היא סם" 2011: "בליץ" 2014: "הזמיר" 2017: "Sleepwalker" 2017: "טיסה 122" 2017: "Will" (פרק אחד) 2003: "Why Not" – הילרי דאף 2004: "With You – ג'סיקה סימפסון 2005: "Over My Head (Cable Car)" – דה פריי 2007: "Nobody Do It Better" – קית' מורי בהשתתפות טייריס גיבסון וג'וניור 2008: "A Beautiful Lie" –‏ 30 שניות למאדים (בימוי משותף עם ג'ארד לטו) 2008: "Tell Me Something I Don't Know" – סלינה גומז 2018: "Head Above Water" – אבריל לאבין 2019: "I Fell in Love with the Devil – אבריל לאבין אליוט לסטר, ברשת החברתית אקס (טוויטר) אליוט לסטר, במסד הנתונים הקולנועיים IMDb (באנגלית) אליוט לסטר, באתר AllMovie (באנגלית) אליוט לסטר, במסד הנתונים הקולנועיים KinoPoisk (ברוסית) https://variety.com/2008/film/markets-festivals/elliott-lester-to-direct-bruen-s-blitz-1117992717/ Ali Jaafar, Ali Jaafar, Jason Statham tracking ‘Blitz’, Variety, ‏2009-07-13 (באנגלית אמריקאית) Jen Yamato, Jen Yamato, David Oyelowo To Star In BN Films’ ‘Nightingale’, Deadline, ‏2013-07-09 (באנגלית אמריקאית) Daniel Montgomery, Daniel Montgomery, ‘Nightingale’ director Elliott Lester was ‘terrified’ to undertake single-character film [Exclusive Video], GoldDerby, ‏2015-05-15 (באנגלית אמריקאית) Mike Fleming Jr, Mike Fleming Jr, Emmett/Furla/Oasis & Darren Aronofsky Ready Arnold Schwarzenegger Revenge Drama ‘478’ – AFM, Deadline, ‏2015-11-05 (באנגלית אמריקאית) Hilary Duff: Why Not, נבדק ב-2021-10-31 Jessica Simpson - With You (Official Music Video), נבדק ב-2021-10-31 The Fray - Over My Head (Cable Car) (2005), IMVDb, ‏-001-11-30T00:00:00+00:00 (באנגלית) PHOTO: Keith Murray "Nobody Do It Better", VideoStatic (באנגלית) IN DEPTH: 30 Seconds To Mars "A Beautiful Lie", VideoStatic (באנגלית) Selena Gomez - Tell Me Something I Don't Know, נבדק ב-2021-10-31 https://www.idolator.com/7684744/avril-lavigne-shares-pic-set-new-music-video
מרחב קומפקטי מקומית

מרחב קומפקטי מקומית הוא מרחב טופולוגי שבו לכל נקודה קיימת סביבה קומפקטית. תכונה זו מתקיימת באופן אוטומטי בכל מרחב טופולוגי קומפקטי, אם כי ישנם מרחבים קומפקטיים מקומית שאינם קומפקטיים (כגון הישר הממשי). לעיתים קרובות, תכונת הקומפקטיות המקומית מאפשרת לטפל במרחב, העשוי להיות ענק ומסובך, בכלים המתאימים למרחבים קומפקטיים. מנקודת מבט זו, הקומפקטיות המקומית מהווה פשרה בין דרישת הקומפקטיות, העשויה להיות חזקה מדי, לבין שימור ההתנהגות הקומפקטית בסביבה קרובה של כל נקודה. קומפקטיות מקומית מאפשרת לפרק את המרחב לחלקים, אולי חופפים חלקית, כך שכל אחד מהם קומפקטי. במרחב האוסדורף כל קבוצה קומפקטית היא ממילא סגורה, ולכן מרחב האוסדורף הוא קומפקטי מקומית אם יש לו כיסוי פתוח שבו הסגור של כל קבוצה הוא קומפקטי. בספרות יש הגדרות שונות למושג הקומפקטיות המקומית במרחבים שאינם האוסדורף. בוויקיפדיה, מרחב טופולוגי הוא קומפקטי מקומית אם לכל נקודה יש בסיס מקומי של קבוצות קומפקטיות. בנוסף לישר הממשי שהוזכר לעיל, כל מרחב אוקלידי הוא קומפקטי מקומית. הספירה הדו-ממדית היא מרחב קומפקטי (כי היא קבוצה סגורה וחסומה במרחב התלת-ממדי). אם נוציא ממנה נקודה אחת היא כבר לא תהיה קומפקטית, אך היא תישאר קומפקטית מקומית. במקרה הזה המרחב הטופולוגי שנותר הומאומורפי למישור. להלן דוגמה למרחב שבו לכל נקודה יש סביבה קומפקטית, ולא לכל נקודה יש סביבה בעלת סגור קומפקטי: זו הטופולוגיה על קבוצה אינסופית X {\displaystyle X} , שבה הקבוצות הפתוחות הן אלו המכילות נקודה קבועה 0 (והקבוצה הריקה). לכל x ∈ X {\displaystyle x\in X} הסביבה { 0 } ∪ { x } {\displaystyle \{0\}\cup \{x\}} קומפקטית, אבל ל- 0 {\displaystyle 0} אין סביבה בעלת סגור קומפקטי כי לכל קבוצה V {\displaystyle V} המכילה את 0 {\displaystyle 0} מתקיים V ¯ = X {\displaystyle {\overline {V}}=X} . קומפקטיות מקומית היא "תכונה תורשתית", כלומר על כל קבוצה פתוחה או סגורה במרחב המקורי הטופולוגיה המושרית היא בעלת התכונה קומפקטיות מקומית. היא איננה תכונה תורשתית במובן הרגיל (כלומר לא לכל תת-קבוצה, הטופולוגיה המושרית עליה היא קומפקטית מקומית). מרחב האוסדורף קומפקטי מקומית הוא מרחב רגולרי (לעומת זאת מרחב האוסדורף קומפקטי הוא מרחב נורמלי). בעוד שמכפלה אינסופית של מרחבים קומפקטיים היא קומפקטית (לפי משפט טיכונוף), מכפלה של מרחבים קומפטיים מקומית אינה בהכרח קומפקטית מקומית. עובדה זו מוליכה להגדרת חוג האדלים של שדה גלובלי, שהוא כן קומפקטי מקומית. מרחב קומפקטי מרחב קשיר מקומית מרחב קשיר מסילתי מקומית חבורה טופולוגית שדה מקומי דניאלה ליבוביץ, טופולוגיה קבוצתית, פרק 7 (כרך ג'), הוצאת האוניברסיטה הפתוחה, 1997. מרחב קומפקטי מקומית, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
דורי נאומנקו

דורי נאומנקו בר עמי (נולדה ב-21 באוקטובר 1963) היא מדבבת, שחקנית קולנוע, תיאטרון וטלוויזיה ישראלית. נאומנקו היא בוגרת בית הספר למשחק "בית צבי". ב־1992 הופיעה בהצגה הקומיקאים עם ספי ריבלין וששון גבאי. ב־1993 הופיעה בהצגה משרתם של שני אדונים בהבימה. ב־1999 הופיעה בהצגה יוליוס קיסר בהבימה. ב־1994 הופיעה בתפקיד ראשי בסרט "בשם האהבה" בבימוי עידית שחורי בתפקיד גליה. דמותה בסרט נשואה למושיק (דן תורג'מן) ויש להם בת קטנה. חיי הנישואין של הזוג עולים על שרטון לאחר שהבעל מתאהב בחברה של גליה. ב־1998 הופיעה בתפקיד משני בסדרת הטלוויזיה "כסף קטלני". ב־2003 שיחקה בתפקיד משני בסדרת הטלוויזיה "משחק החיים", בה גילמה את גילה, אמם של ארז ושירן חסון. היא נשואה לזמר והגיטריסט אופיר בר עמי, גרה בראש העין. לזוג שני ילדים. דורי נאומנקו, ברשת החברתית פייסבוק דורי נאומנקו, במיזם "אישים" לתיעוד היצירה הישראלית דורי נאומנקו, במסד הנתונים הקולנועיים IMDb (באנגלית) דורי נאומנקו, באתר הבימה
יו קורנוול

יו אלן קורנוול (באנגלית: Hugh Cornwell; נולד ב-28 באוגוסט 1949) הוא זמר, סופר ופזמונאי. חבר להקת החונקים (The Stranglers) לשעבר. קורנוול החל את דרכו כמורה לביוכימיה, ובמקרה פגש בשוודיה שני בחורים אמריקניים והחליט להקים עימם להקה, אולם השניים נטשו את הרעיון, וקורנוול פגש את ז'אן-ז'אק בורנל והקים עמו ועם דייב גרינפילד וג'ט בלאק את הסטרנגלרס. קורנוול הוא אחד מהיוצרים המשפיעים בפאנק (Punk) ובגל החדש. כמה ימים לפני יום הולדתו ה-41, החליט קורנוול שהלהקה לא יכולה עוד להתקדם מבחינה אמנותית ופרש. הוא התחיל קריירת סולו שבה הוציא 12 אלבומים (בנוסף לשני אלבומי סולו בתקופת הלהקה), אף אחד מהאלבומים לא זכה להצלחה עולמית. קורנוול כתב שלושה ספרים: "מידע פנימי" (Inside Information) שנכתב ב-1980 ומספר על שהותו בכלא עקב אחזקת סמים. "הסטרנגלרס - שיר אחרי שיר" (The Stranglers - Song by Song) שמדריך את הקוראים דרך שירי הלהקה. "כמות של חטאים" (A Multitude of Sins) אוטוביוגרפיה שנכתבה ב-2004. מדיה וקבצים בנושא יו קורנוול בוויקישיתוף אתר האינטרנט הרשמי של יו קורנוול (באנגלית) יו קורנוול, במסד הנתונים הקולנועיים IMDb (באנגלית) יו קורנוול, באתר AllMusic (באנגלית) יו קורנוול, באתר MusicBrainz (באנגלית) יו קורנוול, באתר Discogs (באנגלית) יו קורנוול, באתר Songkick (באנגלית) יו קורנוול, באתר Genius יו קורנוול, באתר SecondHandSongs יו קורנוול, באתר בילבורד (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Optimist

Optimist הוא אלבום הבכורה של הזמר-יוצר האמריקאי פיניאס או'קונל, שיצא ב-15 באוקטובר 2021, על ידי חברת התקליטים OYOY, והופץ על ידי חברת התקליטים אינטרסקופ רקורדס. האלבום כולו הופק ונכתב על ידי פיניאס. לפני צאת האלבום, יצאו ממנו הסינגלים "What They'll Say About Us" ו-"A Concert Six Months from Now". על פי מצבור הביקורת באתר Metacritic, זכה האלבום לציון של 72 מתוך 100, בהתבסס על שמונה ביקורות. כל הרצועות נכתבו על ידי פיניאס או'קונל. מידע על האלבום Optimist באתר MusicBrainz האלבום Optimist באתר Discogs "Optimist by FINNEAS Reviews and Tracks". Metacritic. נבדק ב-30 באוקטובר 2021. {{cite web}}: (עזרה) Donelson, Marcy. "Finneas: Optimist". AllMusic. נבדק ב-25 באוקטובר 2021. {{cite web}}: (עזרה) Ackroyd, Stephen (13 באוקטובר 2021). "FINNEAS – Optimist". Dork. נבדק ב-25 באוקטובר 2021. {{cite web}}: (עזרה) Rigotti, Alex (15 באוקטובר 2021). "Album Review: Finneas 'Optimist'". Gigwise. נבדק ב-25 באוקטובר 2021. {{cite web}}: (עזרה) Cragg, Michael (17 באוקטובר 2021). "Finneas: Optimist review – Billie Eilish's brother plays it straight". The Guardian. נבדק ב-25 באוקטובר 2021. {{cite web}}: (עזרה) O'Connor, Roison (14 באוקטובר 2021). "Finneas review, Optimist: Stylistically, this debut album has everything". The Independent. נבדק ב-25 באוקטובר 2021. {{cite web}}: (עזרה) Dehollogne, Lauren (16 באוקטובר 2021). "Finneas chooses cinematic emotional balladry for his debut outing Optimist". The Line of Best Fit. נבדק ב-25 באוקטובר 2021. {{cite web}}: (עזרה) Daly, Rhian (14 באוקטובר 2021). "Finneas – 'Optimist' review: Billie's brother and producer du jour strikes out alone". NME. נבדק ב-25 באוקטובר 2021. {{cite web}}: (עזרה) Horn, Olivia (18 באוקטובר 2021). "FINNEAS: Optimist Album Review". Pitchfork. נבדק ב-25 באוקטובר 2021. {{cite web}}: (עזרה) Dolan, Jon (13 באוקטובר 2021). "Finneas Explores Grand Songwriterly Ambitions on 'Optimist'". Rolling Stone. נבדק ב-25 באוקטובר 2021. {{cite web}}: (עזרה) Lal, Kish (19 באוקטובר 2021). "Finneas steps out of Billie Eilish's shadow, but he's got a way to go". The Sydney Morning Herald. נבדק ב-25 באוקטובר 2021. {{cite web}}: (עזרה)
צבי ברז"ל

צבי ברז"ל ("קקטוס") (1927 - 26 בנובמבר 2010) היה קצין צה"ל בדרגת אלוף-משנה, ששירת מפקד התותחנים הפיקודי בפיקוד הדרום וסגן קצין תותחנים ראשי. לאחר שחרורו כיהן כמנכ"ל רשות הגנים הלאומיים. ברז"ל נולד בתל אביב, בנם של יעקב וטובה. למד בבית הספר אליאנס ובבית הספר הטכני בירושלים. סיים תואר ראשון בהיסטוריה באוניברסיטת תל אביב. הוא הצטרף לאצ"ל שם זכה לכינוי "קקטוס". השתתף בפיצוץ מלון המלך דוד, בפשיטה על מחנה 80, הפשיטה על בית המדידות של המנדט הבריטי, פיצוץ הרכבת בבנימינה והתקפת האצ"ל על יפו. לאחר קום המדינה התגייס לצה"ל והיה מראשוני חיל התותחנים. עבר קורס קצינים ופיקד על גונדת נ"ט של חטיבת גולני. במהלך המלחמה על המים פיקד על סוללת מרגמות. במבצע סיני שימש סגן מפקד גדוד מילואים. ב-1961 מונה למפקד גדוד 334 ופיקד עליו במבצע סנונית כמפקד הסיוע החטיבתי של חטיבת גולני. לאחר מכן שימש קצין אג"ם במפקדת התותחנים של פיקוד הצפון. במלחמת ששת הימים ובמבצע אבוקה שימש מפקד התותחנים הפיקודי של פיקוד הדרום. בתפקידו האחרון בשירות הקבע שימש סגן קצין תותחנים ראשי. לאחר שחרורו כיהן כסגן נציב קבילות החיילים וכיהן כמנכ"ל רשות הגנים הלאומיים. היה חבר מרכז הליכוד. היה נשוי לחוה (בתו של הרב חיים זבולון חרל"פ) ואב לשלוש בנות. הלך לעולמו צבי ברזל (קקטוס) ז"ל מהלוחמים האמיצים בתקופת המחתרת ובשורות צה"ל. מראש קבוצה באצ"ל לאל"מ בחיל התותחנים בצה"ל., באתר ערוץ 7, 1001 בדצמבר 2010 גניבת מפות על ידי ארגונים יהודיים וערביים המרכז למיפוי ישראל מבצע סנונית – פרשת קרב, אתר בית התותחן ירי ארטילרי על בתי הזיקוק בסואץ 303180, באתר הגבורה
ברברה אולסון

ברברה קיי אולסון (לבית בראצ'ר; 27 בדצמבר 1955 – 11 בספטמבר 2001) הייתה עורכת דין אמריקאית ופרשנית טלוויזיה שמרנית שעבדה עבור רשת CNN, ערוץ פוקס ניוז ועוד כמה ערוצי רשת. היא הייתה נוסעת בטיסה 77 של אמריקן איירליינס בדרך לתוכנית הטלוויזיה של ביל מאהר, "פוליטיקלי לא-קורקט", כשהמטוס רוסק אל תוך הפנטגון במהלך פיגועי 11 בספטמבר. בעלה עבד במחלקת המשפטים של ארצות הברית. אולסון נולדה כברברה קיי ברייצ'ר ביוסטון, טקסס, ב-27 בדצמבר 1955. אחותה הגדולה, טוני בראצ'ר-לורנס, הייתה חברה במועצת העיר יוסטון מ-2004 עד 2010. היא סיימה את לימודיה בתיכון Waltrip. היא נישאה לתיאודור אולסון ב-1996, והפכה לאשתו השלישית. אולסון ביקרה תדיר את ממשל ביל קלינטון וכתבה ספר על הגברת הראשונה דאז הילרי קלינטון, Hell to Pay: The Unfolding Story of Hillary Rodham Clinton (1999). ספרה השני של אולסון, The Final Days: The Last, Desperate Abuses of Power by the Clinton White House פורסם לאחר מותה. אולסון הייתה נוסעת בטיסה 77 של אמריקן איירליינס בדרכה לתוכנית "פוליטיקלי לאקורקט" בלוס אנג'לס, כשמטוסה רוסק לתוך הפנטגון בעת פיגועי 11 בספטמבר. התוכנית המקורית שלה הייתה לטוס לקליפורניה ב-10 בספטמבר, אך היא חיכתה עד למחרת כדי שתוכל להתעורר עם בעלה ביום הולדתו, 11 בספטמבר. באנדרטה הלאומית של 11 בספטמבר, שמה של אולסון ממוקם על לוח S-70 של הבריכה הדרומית, יחד עם אלה של נוסעים אחרים בטיסה 77. שלושה חודשים לאחר הפיגועים זוהו שרידיה של אולסן. היא נקברה בחלקת משפחתה בוויסקונסין. Olson, Barbara (בנובמבר 1999). Hell to Pay: The Unfolding Story of Hillary Rodham Clinton. ISBN 0-89526-274-6. {{cite book}}: (עזרה) Olson, Barbara (באוקטובר 2001). The Final Days: The Last, Desperate Abuses of Power by the Clinton White House. ISBN 0-89526-167-7. {{cite book}}: (עזרה) 9/11: בתוך חדר המלחמה של הנשיא מדיה וקבצים בנושא ברברה אולסון בוויקישיתוף ברברה אולסון, באתר "Find a Grave" (באנגלית) אשתו של תובע התריעה בפניו על חטיפה ממטוס Alfred S. Regnery (17 בספטמבר 2001). "ברברה אולסון, RIP" . אירועים אנושיים / מרכז המחקר של BNet. ברברה אולסון, במסד הנתונים הקולנועיים IMDb (באנגלית) ברברה אולסון, במסד הנתונים הקולנועיים KinoPoisk (ברוסית) Lewis, Neil A. (September 13, 2001). "Barbara Olson, 45, Advocate And Conservative Commentator". הניו יורק טיימס. composerguy (7 באפריל 2008). "What Barbara Olson Knew". {{cite web}}: (עזרה) "Waltrip Trivia Page". Waltrip High School. 22 בפברואר 2011. אורכב מ-המקור ב-31 באוגוסט 2012. {{cite web}}: (עזרה) Argetsinger, Amy; Roberts, Roxanne (22 באוקטובר 2006). "Napa Nuptials for Olson and His Lady". The Reliable Source. The Washington Post. נבדק ב-19 באוגוסט 2009. {{cite news}}: (עזרה) Olson, Barbara (25 באוקטובר 2001). The final days: the last, desperate abuses of power by the Clinton White House. Regnery Pub. ISBN 9780895261670. {{cite book}}: (עזרה) composerguy (7 באפריל 2008). "What Barbara Olson Knew". {{cite web}}: (עזרה) "Ted Olson on loss and love in the decade since 9/11". 11 בספטמבר 2011. אורכב מ-המקור ב-12 בספטמבר 2011. נבדק ב-13 בספטמבר 2021. {{cite web}}: (עזרה)
Let's Go Brandon

"Let's Go Brandon" הוא סלוגן פוליטי ומם אינטרנטי אשר משמש כלשון נקייה לביטוי גנאי שנאמר לעבר נשיא ארצות הברית ג'ו ביידן, "Fuck Joe Biden". קריאות של "Fuck Joe Biden" נשמעו באירועי ספורט בארצות הברית לראשונה בספטמבר 2021. "Let's Go Brandon" נכנס לשימוש לאחר שב-2 באוקטובר 2021 כתבת של NBC Sports ראיינה את נהג ה-NASCAR ברנדון בראון (אנ') לאחר מרוץ בו זכה. בזמן שנשמעו מהקהל קריאות "Fuck Joe Biden", הכתבת ציינה בראיון שהקהל מריע לבראון בקריאות "Let's Go Brandon". הראיון הפך לויראלי במהרה והופץ בתקשורת הימנית ובקרב תומכי טראמפ. פרשנים מהימין השמרני כמו בן שפירו וטומי להרן הפיצו את הביטוי בטוויטר. מספר פוליטיקאים חברי המפלגה הרפובליקנית השתמשו בביטוי, ביניהם גרג אבוט, ביל פוסי, ג'ף דאנקן וטד קרוז. קמפיין טראמפ החל למכור חולצות טי עם הכיתוב "Let's Go Brandon" ב-28 באוקטובר 2021. השיר "Let's Go Brandon" (אנ') שהוקלט על ידי הזמר לוזה אלכסנדר, הגיע ב-26 באוקטובר 2021 למקום ה-45 במצעד הבילבורד הוט 100. ב-2 בנובמבר הגיע השיר למקום ה-38 במצעד. שיר נוסף בשם זהה של הזמר ברייסון גריי הגיע למקום ה-1 במצעד 100 השירים המובילים של אייטונס. ב-2 בנובמבר הגיע השיר למקום ה-28 במצעד הבילבורד הוט 100. ב-27 באוקטובר 2021, השירים במקומות 1, 2, 4 ו-8 במצעד אייטונס נשאו את השם "Let's Go Brandon". ב-24 בדצמבר 2021, קיים הנשיא ביידן שיחות טלפון עם אזרחים באירוע לכבוד חג המולד. אחד המתקשרים סיים את דבריו באמירה: חג מולד שמח ו-"Let's Go Brandon". ביידן השיב לדבריו: "Let's Go Brandon", אני מסכים. מדיה וקבצים בנושא Let's Go Brandon בוויקישיתוף יאיר מור, איך הפכה החולצה הזו ללהיט היסטרי באתרי הקניות?, באתר אייס, 19 באוקטובר 2021 שיר אנטי-ביידן הדיח את אדל מפסגת המצעד של אייטיונז, באתר ynet, 28 באוקטובר 2021 Caller to Biden: Merry Christmas, Let's Go Brandon (באנגלית), נבדק ב-2021-12-25
9/11: בתוך חדר המלחמה של הנשיא

9/11: בתוך חדר המלחמה של הנשיא (באנגלית: 9/11: Inside the President's War Room) הוא סרט תיעודי משנת 2021 על התקפות ה-11 בספטמבר בבימויו של אדם וישארט, ששודר ברשת Apple TV+ ו-BBC One . הסרט התיעודי בוחן את השעות מיד לאחר ההתקפות מזווית ראייתו של הנשיא ג'ורג' וו. בוש והסובבים אותו. שחרור הסרט תוזמן לציון יום השנה ה-20 לפיגועים. הסרט התיעודי כולל ראיונות עם הנשיא ג'ורג' וו. בוש, סגן הנשיא דיק צ'ייני, היועצת לביטחון לאומי קונדוליזה רייס, מזכיר המדינה קולין פאוול, ראש סגל הבית הלבן אנדי קארד, דן ברטלט, דבורה לואר, ג'וש בולטן, ארי פליישר, קארל רוב, טייס Air Force One מארק טילמן, המשפטן טד אולסון (שרעייתו ברברה אולסון נהרגה בפיגועים) ואחרים. ג'ף דניאלס, קריין קולין פאוול, מזכיר המדינה של ארצות הברית ג'ורג' וו. בוש, נשיא ארצות הברית דיק צ'ייני, סגן נשיא ארצות הברית קונדוליזה רייס, היועצת לביטחון לאומי אנדרו קארד - ראש סגל הבית הלבן ארי פליישר - דובר הבית הלבן טד אולסון, עובד מחלקת המשפטים של ארצות הברית ברברה אולסון, צילום ארכיון קארל רוב, יועץ בכיר לנשיא ארצות הברית פיטר ג'נינגס בן סליני מרי מטלין קארן יוז אן קומפטון ג'ניפר מילרווייז דייק ריצ'רד קיל צ'נטל גררו ג'יימס ג'קסון מהטיימס העניק לסרט התיעודי 4/5 כוכבים, וכתב כי "נוכחותו של הנשיא לשעבר בוש לבדה גרמה לתסקיר האחרון של שעה אחר שעה של 11 בספטמבר לבלוט בין כל כך הרבה אחרים, גם אם זה הרגיש כמו החשבון של קרן מורשת בוש ביום המכונן שלו". ג'ק סיל מהגרדיאן העניק לו 5/5 כוכבים, ואמר שהסרט התיעודי "נותן את התחושה של להיות בחדר בצורה שהיה רק למעט סרטים תיעודיים אי פעם". דייוויד לואיס מהסן פרנסיסקו כרוניקל תיאר את הסרט כ"סרט דוקומנטרי מרתק" וכתב: "זה אולי לא הסרט הכי מאוזן שתראו אי פעם, אבל העריכה ונכסי הצילום עוצרי נשימה והוא יכול להיות האחרון הפעם האחרונה שכל כך הרבה פקידי ממשל במרכז הטרגדיה הזו הוקלטו לסרט אחד". אתר האינטרנט הרשמי של 9/11: בתוך חדר המלחמה של הנשיא (באנגלית) "9/11: בתוך חדר המלחמה של הנשיא", במסד הנתונים הקולנועיים IMDb (באנגלית) "9/11: בתוך חדר המלחמה של הנשיא", במסד הנתונים הקולנועיים KinoPoisk (ברוסית) Bosselman, Haley (8 ביולי 2021). "'9/11: Inside the President's War Room' Documentary Narrated by Jeff Daniels to Premiere on Apple TV Plus and BBC". Variety. {{cite news}}: (עזרה) Hilliard, Wesley (8 ביולי 2021). "Apple partners with the BBC to bring '9/11: Inside the President's War Room'". Apple Insider. {{cite news}}: (עזרה) Jackson, James (1 בספטמבר 2021). "9/11: Inside the President's War Room review — suddenly Dubya seems like a man of action". The Times. {{cite news}}: (עזרה) Seale, Jack (31 באוגוסט 2021). "9/11: Inside the President's War Room review – astonishing and petrifying". The Guardian. {{cite news}}: (עזרה) Lewis, David. "Review: New Apple TV+ 9/11 documentary looks at attacks from President Bush's point of view". Datebook | San Francisco Arts & Entertainment Guide (באנגלית אמריקאית). נבדק ב-2021-10-20.
שאול ברקלי

שאול אהרן בַּרְקָלִי (כ"ג באב ה'תרנ"ז, 21 באוגוסט 1897 – כ"ג באב ה'תש"ל, 25 באוגוסט 1970) היה בלשן עברי, מחנך וסופר. נולד בעיירה איישישוק בליטא למרדכי וחיה מינה קאליקו, בפלך וילנה בפולין (כיום בתחומי ליטא). קיבל חינוך מסורתי בעיר הולדתו בוילנה וחינוך כללי בקובנה. סיים לימודיו באוניברסיטת ברלין בפילוסופיה (1927) ובכלכלה מדינית (1929) וכן למד מספר שנים בבית המדרש הגבוה למדעי היהדות בברלין. עסק בהוראה בגרודנה ולידה. שימש בתפקידי ניהול בחינוך היהודי בליטא ובגרמניה. ב-1928 נשא לאישה את המשוררת (בשפה הגרמנית) מאשה קאלקו. ב-1938 עלו ארצה. ובאותה שנה נפרדו בני הזוג. ב-1940 נישא לרעיה (רבקה) לבית זימאן. ברקלי שימש מורה בתל אביב ובהמשך בירושלים. שימש כמנהל בית הספר בית חינוך (תיכון עירוני ג') בירושלים. שאול ברקלי נפטר בירושלים בכ״ג באב תש״ל, (25 באוגוסט 1970) ונטמן בהר המנוחות. בנו – יחזקאל-חזי ברקלי (1942–) שימש שופט בבית משפט השלום ירושלים. על שמו רחוב שאול ברקלי בשכונת עין כרם בירושלים. משנת 1920 פרסם ברקלי שירים וסיפורים לילדים ומאמרים בעברית, יידיש וגרמנית. הוא פרסם ספר בגרמנית בשם Hebräisch für Jedermann (עברית לכל איש) שיצא בהוצאות רבות בגרמניה. מהדורה אחת פורסמה ללא ידיעתו על ידי מיניסטריון התעמולה הנאצית. עם עלותו לישראל הוא פרסם את הספר בעברית. הוא פרסם גם ספרים הנוגעים ללימודי התנ"ך. ספריו הנפוצים ביותר היו "לוח הפעלים השלם" ו"לוח השמות השלם". הם נדפסו בעשרות מהדורות והיו שנים רבות חלק מספרי הלימוד ללשון עברית בבתי הספר התיכונים בישראל. כן ערך את ספר הזיכרון לזכרה של עיירת הולדתו – איישישוק. Hebräisch für Jedermann (עברית לכל איש), ברלין, 1934 – נדפס במספר מהדורות בעברית: עברית לכל איש: ספר-למוד הלשון העברית גם ללמודים בלי עזרת מורה. 30 שעורים עם באורים ..., ירושלים. 1951 (שנית ב-1958) סופרינו: פרקים מתוך הספרות העברית החדשה ... / מעבד למתלמדים על ידי ש' קאלקו, ברלין, 1935-1936 (4 חוברות) מקראות: פרקי קריאה למתלמדים ולבתי ספר / לקט מתוך המוסף העברי של היודישה רונדשוי תרצ"ה-תרצ"ו בעריכת ש' קאלקו, ברלין, תרצ"ו לוח הפעלים השלם: לוחות לנטית הפעלים על כל גזרותיהם, בנייניהם וצורותיהם רשימה מלאה של שרשי-הפעלים בלשון העברית מתקופת התנ"ך ועד ימינו אלה והוראות מפרטות לנטיתם, ירושלים, - החל מ-1942 נדפס במהדורות רבות לוח השמות השלם: לוחות לנטית השמות על כל משקליהם וצורותיהם בצירוף רשימה של 12.000 שמות-עצם מתקופת התנ"ך ועד ימינו אלה עם הוראות מפרטות לנטיתם, ירושלים, 1950 – נדפס במהדורות רבות ספר סיכום חוקי התורה: לתלמידים ולמתלמדים הניגשים לבחינות הבגרות : בהתאם לתוכנית הבחינות של משרד החנוך והתרבות, ירושלים, תשכ"? דקדוק עברי מודרג: יסודות הדקדוק ושימושי-לשון, ירושלים, 1968 – נדפס במספר מהדורות מבוא כללי לתנ"ך: בהתאם לתוכנית-הבחינות של משרד החינוך, ירושלים, תשכ"ב - נדפס במספר מהדורות אלה החוקים והמשפטים: ספר ללימוד חוקי-התורה ..., ירושלים, תשכ"ח שאול ברקלי, ב"לקסיקון הספרות העברית החדשה" כתבי שאול ברקלי בפרויקט בן-יהודה שאול ברקלי (1900-1970), דף שער בספרייה הלאומית שאול ברקלי, בלקסיקון הספרות העברית החדשה